Målene til Jenteløftet var både presise (å vinne medalje i EM i 2009, VM i 2011 og Women's Champion's League) og hårete (bygge opp sterke klubborganisasjoner, rekruttere, utvikle og beholde flere jentespillere). Det målet som har fått mest oppmerksomhet er imidlertid «100 000 tilskuere årlig innen 2012» og «Toppserien skal bli mer attraktiv og konkurransedyktig for spillere, trenere, ledere, sponsorer, media og publikum».